เอกสารหมายเลข................

**เรื่อง ผลการติดตามการมีงานทำตามโครงการเพิ่มศักยภาพผู้มีรายได้น้อยฯ**

**ความเป็นมา**

รัฐบาลได้กำหนดโครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐ เพื่อสร้างงาน สร้างอาชีพ เพิ่มรายได้ และความมั่นคงในชีวิต โดยกระทรวงแรงงานได้รับมอบหมายให้ฝึกอบรมกลุ่มเป้าหมายที่เป็นผู้มีรายได้น้อยภายใต้โครงการดังกล่าว จำแนกเป็น 1) กิจกรรมส่งเสริมหลักสูตรฝึกอาชีพเร่งด่วน ช่างอเนกประสงค์ (ช่างชุมชน) (หมู่บ้าน/ชุมชนละ 1 คน ทั่วประเทศ) และ 2) กิจกรรมการฝึกอาชีพเสริมเพื่อการมีงานทำหรือการประกอบอาชีพอิสระ โดยรัฐบาลมีเป้าหมายให้ผู้สำเร็จการฝึกมีอาชีพ มีรายได้เพิ่ม ร้อยละ 65 เพื่อให้การขับเคลื่อนโครงการเป็นไปตามเป้าหมาย และเกิดประโยชน์สูงสุดกับประชาชน กระทรวงแรงงาน ขอความร่วมมือผู้ว่าราชการจังหวัด กรุณาให้นายอำเภอ มอบหมายกำนัน ผู้ใหญ่บ้าน และองค์กรปกครองส่วนท้องถิ่น สำรวจ ติดตามผลการมีงานทำ มีรายได้เพิ่มของผู้สำเร็จการฝึกเป็นประจำทุกเดือน ซึ่งกระทรวงแรงงานได้จัดทำบัญชีรายชื่อผู้สำเร็จการฝึกแยกรายอำเภอ ตำบล โดยให้สำนักงานแรงงานจังหวัดรวบรวมและรายงานในที่ประชุมกรมการจังหวัดตั้งแต่เดือนสิงหาคม 2561 เป็นต้นไป และรายงานให้กระทรวงแรงงานทราบภายในสัปดาห์แรกของเดือนถัดไป

**ผลการดำเนินงาน**

จังหวัดอ่างทอง มีผู้มีรายได้น้อยที่ประสงค์เข้ารับการฝึกทักษะภายใต้โครงการเพิ่มศักยภาพ ผู้มีรายได้น้อยที่ลงทะเบียนสวัสดิการแห่งรัฐฯ เป้าหมายจำนวน 2,446 คน สำนักงานแรงงานจังหวัดอ่างทอง ได้จัดทำบัญชีรายชื่อผู้สำเร็จการฝึกแยกรายอำเภอ ตำบล ในระบบคลังข้อมูล (Data Warehouse) http://idev.dsd.go.th/data กรมพัฒนาฝีมือแรงงาน และจัดส่งรายชื่อผู้ผ่านการฝึกฯ แยกรายตำบล อำเภอ ให้แก่อำเภอทุกอำเภอ ดังนี้

|  |  |  |
| --- | --- | --- |
| **ผู้ผ่านการฝึกฯ ตามโครงการเพิ่มศักยภาพผู้มีรายได้น้อย**  **ที่ลงทะเบียนสวัสดิการแห่งรัฐฯ**  (ข้อมูล ณ วันที่ 12 ตุลาคม 2561) | | |
| **ที่** | **อำเภอ** | **จำนวน (คน)** |
| 1 | เมืองอ่างทอง | 336 |
| 2 | ป่าโมก | 213 |
| 3 | วิเศษชัยชาญ | 313 |
| 4 | ไชโย | 154 |
| 5 | สามโก้ | 96 |
| 6 | โพธิ์ทอง | 134 |
| 7 | แสวงหา | 157 |
| **รวม** | | **1,403** |

สำนักงานแรงงานจังหวัดอ่างทอง รวบรวมผลการสำรวจติดตามการมีงานทำตามโครงการเพิ่มศักยภาพผู้มีรายได้น้อยฯ ประจำเดือนตุลาคม 2561 สรุปรายละเอียดดังนี้

/สรุปผล...

-2-

|  |  |  |  |  |  |
| --- | --- | --- | --- | --- | --- |
| **สรุปผลการติดตามการมีงานทำและประกอบอาชีพ**  **ภายใต้โครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐฯ**  **ประจำเดือนตุลาคม 2561** | | | | | |
| **ผู้ผ่านการฝึกฯ**  (ข้อมูล ณ วันที่ 12 ตุลาคม 2561) | | | **ผลการสำรวจการมีรายได้เพิ่มฯ**  (ข้อมูล ณ วันที่ 25 ตุลาคม 2561) | | |
| **ที่** | **อำเภอ** | **จำนวน (คน)** | **ลงพื้นที่ติดตาม**  **ผู้ผ่านการฝึกฯ (คน)** | **มีรายได้เพิ่มฯ (คน)** | **ร้อยละ** |
| 1 | เมืองอ่างทอง | 336 | 336 | 63 | 18.75 |
| 2 | ป่าโมก | 213 | 160 | 24 | 15 |
| 3 | วิเศษชัยชาญ | 313 | 313 | 100 | 31.95 |
| 4 | ไชโย | 154 | 28 | 0 | 0 |
| 5 | สามโก้ | 96 | 96 | 0 | 0 |
| 6 | โพธิ์ทอง | 134 | 134 | 22 | 16.42 |
| 7 | แสวงหา | 157 | 157 | 1 | 0.63 |
| **รวม** | | **1,403** | **1,224** | **210** | **17.15** |

**หมายเหตุ** : คิดเป็นร้อยละจากผู้มีรายได้เพิ่มหลังจากการฝึกอบรมฯ ภายใต้โครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐฯของจำนวนลงพื้นที่ติดตามผู้ผ่านการฝึกในแต่ละเดือน

**ปัญหา/อุปสรรค**

การติดตามการมีงานทำและประกอบอาชีพ ภายใต้โครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐฯ ประจำเดือนตุลาคม 2561 พบว่า จำนวนผู้ผ่านการฝึกอบรมฯ มีรายได้เพิ่มหลังจากการฝึกอบรมฯ ไม่มากนัก เนื่องจากผู้ผ่านการฝึกฯ ส่วนใหญ่แจ้งว่า เงินทุนมีไม่เพียงพอในการต่อยอดจากการฝึกอบรมประกอบอาชีพ และมีการประกอบอาชีพเดิมอยู่บ้างแล้ว

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*